कंसोल पर कॉफी रखी, एक बूंद भी गिरती तो हो सकता था शॉर्ट सर्किट
SpiceJet Pilot Holi Celebration; Director General Civil Aviation (DGCA) Action On SpiceJet pilots स्पाइस जेट के दो पायलट्स को फ्लाइट ऑपरेट करने के दौरान होली सेलिब्रेट करने पर ऑफ रोस्टर (उड़ान ड्यूटी से हटाना) कर दिया गया है
स्पाइस जेट के दो पायलट्स को फ्लाइट ऑपरेट करने के दौरान होली सेलिब्रेट करने पर ऑफ रोस्टर (उड़ान ड्यूटी से हटाना) कर दिया गया है। घटना पिछले बुधवार की है। दिल्ली-गुवाहाटी फ्लाइट में गुझिया खाते समय दोनों पायलटों ने फ्लाइट डेक के सेंटर कंसोल के ऊपर कॉफी का ग्लास रखा था। एक पायलट के हाथ में गुझिया भी दिख रही है। इस घटना की फोटो सोशल मीडिया में वायरल हो रही है।
कंसोल पर रखा ग्लास थोड़ा भी छलक जाता तो इससे विमान की सुरक्षा पर असर पड़ सकता था। जिस समय ये दोनों कॉफी-गुझिया का मजा ले रहे थे उस समय प्लेन 37 हजार फीट की ऊंचाई पर उड़ रहा था। विमान की रफ्तार 0.79 मैक (975 किलोमीटर प्रतिघंटा) थी। फोटो वायरल होने पर डायरेक्टर जनरल सिविल एविएशन (DGCA) ने मंगलवार को एयर लाइन को निर्देश दिए कि वह इन पायलट्स की पहचान कर तुरंत एक्शन ले।
एयरलाइन ने लिया एक्शन
इस निर्देश पर बुधवार को एयरलाइन दोनों पायलट्स को ऑफ रोस्टर (उड़ान ड्यूटी से हटाना) कर दिया। स्पाइसजेट के प्रवक्ता ने कहा कि जांच होने तक दोनों पायलट्स को ऑफ रोस्टर कर दिया गया है। स्पाइस जेट की कॉकपिट के अंदर भोजन को लेकर सख्त पॉलिसी है जिसका पालन सभी क्रू मेंबर्स को करना होता है। मामले में जांच होने पर दोनों के खिलाफ डिसिप्लिनरी एक्शन लिया जाएगा।
कुछ सीनियर पायलट्स ने भी इस तरह गैर जिम्मेदाराना ढंग से होली सेलिब्रेट करने को लेकर चिंता जताई है।
सीनियर पायलट बोले- शॉर्ट सर्किट हो सकता था
एक सीनियर पायलट ने कहा कॉफी से भरे कप को सेंटर कंसोल के बीच में मौजूद प्लेन के फ्यूल लीवर पर रखा गया। इसके ठीक नीचे इंजन (सहायक पॉवर यूनिट) और फायर कंट्रोल स्विच है। यदि कॉफी का ग्लास छलकता और कॉफी फायर पैनल पर गिरती तो शॉर्ट सर्किट हो सकता था। इससे आग भी लग सकती थी।
एक अन्य सीनियर प्लेन कैप्टन ने कहा, यह कुछ रखने की जगह नहीं है। लिक्विड फैलता को बड़ी इमरजेंसी हो सकती थी। इससे शॉर्ट सर्कट के साथ ही कंट्रोल और कम्युनिकेशन बंद हो सकता था। सेंट्रल पैडस्टल स्विच से भरा होता है। यह जगह सुरक्षित उड़ान के लिए बेहद महत्वपूर्ण है।
विमानों से जुड़ी ये खबरें भी पढ़ें: 
पटना आ रही फ्लाइट का ब्रेकफेल...138 यात्रियों की सांसें अटकी, दिल्ली से आरा पहुंचकर वाराणसी डायवर्ट
दिल्ली से पटना आ रही स्पाइसजेट की फ्लाइट का शुक्रवार को हवा में ही ब्रेक फेल हो गया। फ्लाइट आरा तक पहुंच गई थी। पटना में लैंडिंग से पहले फ्लाइट में आई गड़बड़ी का पायलट को पता चल गया। जिसके बाद फ्लाइट को वाराणसी के लिए डायवर्ट करना पड़ा। इस दौरान दिल्ली से पटना आने वाले 138 यात्रियों की सांसें अटकी रही। हालांकि, पायलट की सूझबूझ से बड़ा हादसा टल गया। पढ़ें पूरी खबर...
पटना में विमान से टकराया पक्षी..150 पैसेंजर्स सवार थे:बेंगलुरु से आ रही फ्लाइट की राइट विंग से टकराया; बड़ा हादसा टला
पटना एयरपोर्ट पर एक बार फिर से बड़ा हादसा होने से टल गया। फ्लाइट की राइट विंग से एक पक्षी टकरा गया। फ्लाइट में करीब 150 से अधिक पैसेंजर सवार थे। जैसे ही यह सूचना एयरपोर्ट के अधिकारियों को लगी एयरपोर्ट पर हड़कंप मच गया। फ्लाइट को पायलट से सुरक्षित लैंडिंग करा ली। पढ़ें पूरी खबर...